Zdravko Marić

Zdravko Marić (sündinud 3. veebruaril 1977 Slavonski Brodis) on Horvaatia majandusteadlane ja poliitik. Ta oli 22. jaanuarist 2016 kuni 15. juulini 2022 Horvaatia rahandusminister.

Ta sündis aastal 1977 Slavonski Brodis Brodi-Posavina maakonnas Horvaatias. Pärast keskkooli lõpetamist asus ta õppima Zagrebi ülikooli majandus- ja äriteaduskonda, mille lõpetas aastal 2000 rahanduse erialal. magistrikraadi omandas ta aastal 2004 lõputööga "Kapitalivoogude analüüsi mõju üleminekuriikide investeerimisele". Aastal 2007 lõpetas ta Harvardi ülikooli juures oleva John F. Kennedy valitsuskooli avaliku halduse juhtide haridusprogrammis; aastal 2008 omandas ta Ph.D. kraadi lõputööga "Välismaiste otseinvesteeringute mõju Horvaatia ettevõtete tootlikkusele".

22. jaanuarist 2016 kuni 15. juulini 2022 oli ta Horvaatia rahandusminister. Lisaks oli ta 19. juulist 2019 kuni 15. juulini 2022 Horvaatia asepeaminister.

 Isiklikku 
Ta on abielus ja tal on kaks last. Lisaks horvaadi keelele valdab ta inglise ja itaalia keelt.

Kategooria:Horvaatia poliitikud
Kategooria:Rahandusministrid
Kategooria:Majandusteadlased
Kategooria:Zagrebi Ülikooli vilistlased
Kategooria:Sündinud 1977